પણ ગગન અને સુરિન્દર સાથે હતા, તેથી હું ત્યાં બેઠી પછી થોડી વધારે વાત થઈ. સુરિન્દર એક ફિનિશ યુવતી સાથે પરણેલો. એ બહુ સારી હતી. પરાઠા અને બીજું ખાવાનું બનાવતાં શીખી ગયેલી ! સુરિન્દરનાં સાસુ-સસરા એક નાના ટાપુનાં માલિક હતાં અને નિવૃત્ત થઈને ત્યાં જ રહેતાં હતાં. એ યુનિવર્સિટીમાં વિશ્વ-સંસ્કૃતિઓ પર રીસર્ચ પણ કરતો હતો અને એની એક ચોપડી દિલ્હીમાંથી છપાવાની હતી. એણે મને એની ને એની પત્ની સાથે રહેવા આમંત્રણ આપ્યું. ત્યાં રહેતાં ભારતીય અને ફિનિશ વ્યક્તિઓને મળવું ગમ્યું હોત, પણ મારે હજી ફિનલેન્ડમાં થોડું ફરવાનું હતું.